b"\n_START_ARTICLE_\nTinta flexogr\xc3\xa0fica\n_START_PARAGRAPH_\nLa flexografia \xc3\xa9s un proc\xc3\xa9s que es fa servir en la impressi\xc3\xb3 de materials d'embalatge (caixes de cart\xc3\xb3, cartr\xc3\xb3 ondulat, bosses de paper i pl\xc3\xa0stic, envasos d'alimentaci\xc3\xb3, diaris, cat\xc3\xa0legs, etc.). Aquest m\xc3\xa8tode d'impressi\xc3\xb3 continua creixent en popularitat gr\xc3\xa0cies al seu baix cost i al seu respecte del medi ambient. La part m\xc3\xa9s important de la impressi\xc3\xb3 \xc3\xa9s l'aplicaci\xc3\xb3 de la tinta._NEWLINE_Aquestes tintes s\xc3\xb3n colorants, que poden ser de pigments i colorants solubles juntament amb un aglutinant i diversos solvents. Tant les tintes en base dissolvent i en base aquosa contenen diferents tipus d'alcohol com a dissolvent principal o en el proc\xc3\xa9s d'assecat. L'alcohol s'asseca r\xc3\xa0pidament per evaporaci\xc3\xb3 i contribueix a l'emissi\xc3\xb3 de COV (compostos org\xc3\xa0nics vol\xc3\xa0tils). Les tintes tamb\xc3\xa9 poden contenir \xc3\xa8ters de glicol i/o amon\xc3\xadac, que en faciliten l'assecat.\n_START_SECTION_\nTipus de tinta\n_START_PARAGRAPH_\nPrincipalment hi ha tres tipus de tinta que s\xc3\xb3n en base aigua, base solvent i UV curables. La superf\xc3\xadcie d'impressi\xc3\xb3 (tipus de substrat) marcar\xc3\xa0 quin tipus de tinta \xc3\xa9s el m\xc3\xa9s aconsellable de fer servir. Cada tipus de tinta t\xc3\xa9 els seus avantatges i els seus inconvenients, aix\xc3\xad que el tipus que es faci servir finalment estar\xc3\xa0 determinat per factors com el preu, la velocitat i l'\xc3\xbas que es far\xc3\xa0 de l'embalatge (alimentaci\xc3\xb3, productes de neteja o bosses de la compra).\n_START_SECTION_\nHist\xc3\xb2ria\n_START_PARAGRAPH_\nOrigin\xc3\xa0riament se li anomenava impressi\xc3\xb3 d'anilina, ja que als comen\xc3\xa7aments de la flexografia es feia servir tinta del tint d'anilina; aix\xc3\xb2 no obstant, degut a la seva toxicitat es va prohibir l'envasat d'aliments. El seu \xc3\xbas era complicat perqu\xc3\xa8 tacava i necessitava sagnat. De mica en mica es va anar modificant i millorant, es va substituir per resines de poliamida, les quals permetien un assecat m\xc3\xa9s r\xc3\xa0pid o, cosa que \xc3\xa9s el mateix, un augment de la velocitat d'impressi\xc3\xb3._NEWLINE_Tamb\xc3\xa9 es van comen\xc3\xa7ar a fer servir tintes amb base solvent, les quals eren segures per a l'envasament d'aliments, per\xc3\xb2 perjudicials per al medi ambient. La Llei de Medi Ambient, durant la d\xc3\xa8cada dels 80, va impulsar als impressors a que provessin amb les tintes en base aigua. Avui en dia, a trav\xc3\xa9s d'investigacions i del desenvolupament s'ha aconseguit que la majoria de les impremtes s'adaptin f\xc3\xa0cilment a les tintes de base aigua i aix\xc3\xad permeten als impressors reciclar la tinta pel seu \xc3\xbas posterior.\n_START_SECTION_\nDades de refer\xc3\xa8ncies\n_START_PARAGRAPH_\nGeorge Sickinger, CEO de color de les resolucions internacionals, afirma que \xe2\x80\x9cLes tintes amb base d'aigua a mesura que passa el temps tenen un contingut molt m\xc3\xa9s elevat de resines a base de plantes i es convertir\xc3\xa0 en el nou est\xc3\xa0ndard de la formulaci\xc3\xb3 de les bases d'aigua\xe2\x80\x9d. Sickinger tamb\xc3\xa9 va declarar que les tintes de curat UV requereixen menys energia i produeixen menys residus, i la qualitat \xc3\xa9s superior._NEWLINE_L'Ag\xc3\xa8ncia de Protecci\xc3\xb3 del Medi Ambient ha col\xc2\xb7laborat amb la ind\xc3\xbastria de la flexografia en el disseny d'un projecte, amb la finalitat d'ajudar a les empreses de flexografia, donant un impuls a les tintes de base aigua pel seu baix consum d'energia i sistemes de tinta curable per UV, ja que es fa servir menor quantitat de tinta._NEWLINE_A Europa hi ha les marques \xe2\x80\x9cOK Compost\xe2\x80\x9d i \xe2\x80\x9cCompostable\xe2\x80\x9d que concedeixen les entitats certificadores VIN\xc3\x87OTTE i DIN CERTCO a aquelles tintes adaptades a la impressi\xc3\xb3 de biopl\xc3\xa0stics que compleixen les exig\xc3\xa8ncies de biodegradaci\xc3\xb3 i compostabilitat."